
„Linnavara võõrandamine (kinnistu Raudsilla 1, Narva)” muutmine

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva Linnavolikogu 28.06.2007 otsuse nr 320 „Linnavara võõrandamine (kinnistu Raudsilla 1, Narva)” muutmise kohta vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja majandusameti direktori kohusetäitjat Tamara Luigas’t antud küsimuses ette kandma Narva Linnavolikogu istungil.

____.___. 2010. a nr ____

Narva Linnavolikogu 28.06.2007 otsuse nr 320 

„Linnavara võõrandamine (kinnistu Raudsilla 1, Narva)” muutmine

1. Asjaolud ja menetluse käik
Narva Linnavalitsuse Linnavara- ja majandusameti (edaspidi ka Linnavara- ja majandusamet) bilansis on kinnistu aadressil Raudsilla 1, Narvas, katastritunnus 51101:007:0032, maa-sihtotstarve – 100% sotsiaalmaa, pindala 12 950 m2, bilansiline maksumus 90 700 krooni, mille reaalosaks on neljakorruseline koolihoone, milles kasulikku pinda 3556,2 m2, bilansiline maksumus 6 050 000 krooni, ja kahekorruseline töökoda-ladu-garaaž, milles kasulikku pinda 410,7 m2, bilansiline maksumus 290 000 krooni, samuti tara, asfaltbetoonteed 4 800m², soojusarvesti ja soojussõlm.

Kinnisvarabüroo UUS MAA eksperthinnangu kohaselt oli kinnistu turuväärtus 02.11.2006 seisuga 6 500 000 krooni. 2007. a linnaeelarve arutamisel otsustas Narva Linnavolikogu rahanduskomisjon suurendada antud objekti müügihinda 2 110 000 krooni võrra.

28.06.2007 võeti vastu Narva Linnavolikogu 28.06.2007 otsus nr 320 „Linnavara võõrandamine (kinnistu Raudsilla 1, Narva)”, mille alusel Linnavara- ja majandusamet kuulutas välja kinnistu võõrandamiseks eelläbirääkimistega pakkumise alghinnaga 15 000 000 krooni. Osavõtutasu oli 10 000 krooni ja tagatisraha 650 000 krooni. Kinnistu võõrandamise peamiseks lisatingimuseks olid investeeringud varasse vähemalt 60 000 000 krooni ulatuses 5 aasta jooksul müügilepingu sõlmimisest vastavalt ostja poolt pakutud graafikule. 
Linnavara- ja majandusamet avaldas  linnavara müügikuulutused ajalehtedes Äripäev, Деловые Ведомости, Молодежь Эстонии, Eesti Ekspress, Päevaleht, Город.  
Eelläbirääkimistega pakkumisele registreerus 3 osalejat. Narva Linnavalitsuse linnavarakomisjon viis läbi pakkumises osalejatega eelläbirääkimised. Osalejatele tehti ettepanek vormistada kirjalikult oma lõplikud pakkumised vara ostuhinna, kõigi lisatingimuste ja omandamise eesmärgi kohta. Pärast eelläbirääkimisi üks osaleja loobus edasisest osalemisest pakkumisel. Ülejäänud kaks pakkujat muutsid oma lõplikes pakkumistes investeeringute summasid võrreldes esialgselt avaldatutega. Kuna nende lõplikud pakkumised olid vastuolus linnavara võõrandamise korra punkti 61 nõuetega, tunnistati eelläbirääkimistega pakkumine nurjunuks.

2008. a kuulutas Linnavara- ja majandusamet veel kahel korral (aprillis ja augustis) välja eelläbirääkimistega pakkumise linnavara – Narvas Raudsilla 1 asuva kinnistu võõrandamiseks. Määratud tähtajaks ühtki ostupakkumist ei laekunud ning eelläbirääkimistega pakkumine tunnistati mõlemal korral nurjunuks. Kuulutuste ja reklaami avaldamise kulud moodustasid kolme enampakkumise peale kokku 154 176,54 krooni.  
Raudsilla 1 linnavara võõrandamist on korduvalt arutatud Narva Linnavalitsuse linnavarakomisjonis. Linnavarakomisjoni 03.02.2010 istungil (protokoll nr 1) otsustati tulla antud linnavara võõrandamise küsimuse juurde tagasi 2010. a mais.

Narva Linnavolikogu 09.06.2005. a määruse nr 18 “Linnavara võõrandamise kord” (edaspidi ka Kord) punkti 13 kohaselt linnavara tasu eest võõrandamine toimub avalikul (suulisel või kirjalikul) enampakkumisel või eelläbirääkimistega pakkumisel. Vastavalt Korra punktile 9.1 linnavara võõrandamise otsus võetakse vastu kinnisvara suhtes bilansilise maksumusega 1 000 000 krooni ja enam Linnavolikogu poolt Linnavalitsuse ettepanekul.
Korra punkti 63 kohaselt linnavarakomisjon tunnistab eelläbirääkimistega pakkumise nurjunuks, kui ei laekunud ühtegi pakkumist enampakkumises osalemiseks. Vastavalt Korra punktile 70 enampakkumise nurjunuks tunnistamisel punktides 27, 31, 48, 63 ja 68 nimetatud juhtudel kuulutab võõrandamise korraldaja ühe kuu jooksul välja uue enampakkumise või teeb sama aja jooksul võõrandamise otsustajale ettepaneku võõrandamise tingimuste muutmise kohta.

Küsimus oli taas arutusel Narva Linnavalitsuse linnavarakomisjoni istungil 05.05.2010 (protokoll nr 4). Seoses sellega, et eksperdi pakutud vara turuhind oli komisjoni liikmete arvates liiga madal, otsustati tulla küsimuse juurde tagasi 2010. a septembris.

Eelnimetatud linnavara võõrandamist arutati Narva Linnavalitsuse linnavarakomisjoni istungil 08.09.2010 (protokoll nr 9) ja võeti vastu otsus:

1. Võõrandada Linnavara- ja Majandusameti (registrikood 75029837) bilansis olev linnavara – kinnistu aadressil Raudsilla 1, Narvas, katastritunnus 51101:007:0032, kinnistusregistriosa nr 3404709, maa-sihtotstarve – 100% sotsiaalmaa, pindala 12 950 m2, bilansiline maksumus 90 700 krooni, mille reaalosaks on neljakorruseline koolihoone, milles kasulikku pinda 3556,2 m2, bilansiline maksumus 6 050 000 krooni, ja kahekorruseline töökoda-ladu-garaaž, milles kasulikku pinda 410,7 m2, bilansiline maksumus 290 000 krooni, samuti tara, asfaltbetoonteed 4800 m², soojusarvesti ja soojussõlm, eelläbirääkimistega pakkumise korras alghinnaga 15 000 000 (viisteist miljonit) krooni.
2. Muuta lisatingimusi ostja poolt omandatud varasse investeerimise osas, nähes ette investeeringud varasse ostja pakutud suuruses ja tähtaegadel.
3. Teha Linnavara- ja Majandusametile ülesandeks esitada antud otsus Narva Linnavalitsuse istungile protokollilise otsuse vastuvõtmiseks Narva Linnavolikogu 28.06.2007 otsuse nr 320 muutmise kohta.

2. Õiguslikud alused

Narva Linnavolikogu 09.06.2005 määruse nr 18/56 “Linnavara võõrandamise kord” (edaspidi ka Kord) punktide 4, 4.1-4.5 kohaselt, linnavara võib võõrandada, kui vara ei ole vajalik avalikuks otstarbeks ega linna valitsemiseks; vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks; kui on kindlaks tehtud, et vara ei ole vajalik linna valitsemiseks, kuid on vajalik riigile või muule avalik-õiguslikule isikule tema seaduses sätestatud ülesannete täitmiseks; vara on vajalik välisriigile diplomaatilise, konsulaar- või kaubandusesinduste tarbeks; võõrandamine on ette nähtud seaduses või linnavolikogu õigusaktidega sätestatud korras. Narva linn ei kasuta antud vara avalikuks otstarbeks, linna valitsemiseks ega tulu saamiseks (Narva Linnavolikogu 09.02.2006 otsusega nr 21 on kooli tegevus lõpetatud). Järelikult võib ülalnimetatud hoonet võõrandada lähtudes linnavara võõrandamise korra punktist 4.1. 
Korra punkti 8 kohaselt linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik. Alghinna määramisel lähtutakse varale antud eksperdihinnast. 
Korra punktide 9, 9.1 kohaselt võetakse linnavara võõrandamise otsus vastu  kinnisvara ja vallasvara suhtes bilansilise maksumusega 1 000 000 krooni ja enam - linnavolikogu poolt linnavalitsuse ettepanekul.
Korra punkti 13 kohaselt toimub linnavara tasu eest võõrandamine avalikul enampakkumisel  või  eelläbirääkimistega pakkumisel. 

Vastavalt Korra punktile 50 linnavara võõrandamine eelläbirääkimistega pakkumise korras viiakse läbi juhul, kui teatud lisatingimuste täitmine on samavõrd tähtis kui ostuhind. Korras mõeldakse eelläbirääkimistega pakkumise korras läbiviidava enampakkumise all sellist linnavara müümise viisi, kui müügileping sõlmitakse isikuga, kelle pakkumise Narva Linnavalitsuse linnavarakomisjoni, arvestades kehtestatud lisatingimusi, ostuhinda ja omandamise eesmärki, on tunnistatud parimaks. 

Vastavalt Korra punktidele 52, 52.3, 52.6 linnavara võõrandamisel eelläbirääkimistega pakkumise korras võib lisatingimuseks olla muu hulgas investeerimiskohustus ja muud võõrandamise otsustaja poolt kehtestatud lisatingimused ning Korra punktist 53 tulenevalt eelläbirääkimistega pakkumise korras linnavara võõrandamisel kehtestab lisatingimused oma õigusaktiga võõrandamisotsuse vastuvõtnud isik (antud juhul Narva Linnavolikogu).  
Korra punkti 6 kohaselt juhul, kui linnavara võõrandamisel kehtestatakse ostjale täiendavad kohustused linna ees, siis sellisel juhul võõrandatakse vara tagasiostuõigusega linna kasuks. Linna ees müügilepinguga võetud kohustuste mittetäitmisel või mittenõuetekohasel täitmisel ostja poolt võib linn kasutada tagasiostuõigust.
Seoses sellega, et Narva Linnavolikogu 28.06.2007 otsuse nr 320 punktis 3.1 pole nimetatud kõik Narvas Raudsilla tn 8 kinnistu oluliste osadega olevad ehitised on otstarbekas muuta Narva Linnavolikogu 28.06.2007 otsuse punkt 3.1 arvestades kinnistu ehitiste loetelu muutmist.
3. Otsus
3.1. Teha Narva Linnavolikogu 28.06.2007 otsuses nr 320 „Linnavara võõrandamine (kinnistu Raudsilla 1, Narva)” järgmised muudatused:

3.1.1.  punkt 3.1 muudetakse ja sõnastatakse järgmiselt:

„3.1. Võõrandada Linnavara- ja Majandusameti (registrikood 75029837) bilansis olev linnavara – kinnistu aadressil Raudsilla 1, Narvas, katastritunnus 51101:007:0032, kinnistusregistriosa nr 3404709, maa-sihtotstarve – 100% sotsiaalmaa, pindala 12 950 m2, bilansiline maksumus 90 700 krooni, mille reaalosaks on neljakorruseline koolihoone, milles kasulikku pinda 3556,2 m2, bilansiline maksumus 6 050 000 krooni, ja kahekorruseline töökoda-ladu-garaaž, milles kasulikku pinda 410,7 m2, bilansiline maksumus 290 000 krooni, samuti tara, asfaltbetoonteed 4800 m², soojusarvesti ja soojussõlm, eelläbirääkimistega pakkumise korras alghinnaga 15 000 000 (viisteist miljonit) Eesti krooni”.
3.1.2. punkt 3.2.3 muudetakse ja sõnastatakse järgmiselt:

“3.2.3. investeeringud varasse ostja pakutud suuruses ja tähtaegadel”.
4. Rakendussätted 
4.1.Narva Linnavolikogu kantseleil teha otsus teatavaks Narva Linnavalitsusele.

4.2.  Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

 
 

Mihhail Stalnuhhin
Linnavolikogu esimees

